**Α Ν Α Κ Ο Ι Ν Ω Σ Η**

Ο Δήμος Μινώα Πεδιάδας, ανακοινώνει τη σύσταση Μητρώου Τοπικών Επιχειρήσεων (**που εδρεύουν και δραστηριοποιούνται στο Δήμο μας**), προκειμένου να στελεχώσει τον τομέα παροχής υπηρεσιών και προμηθειών που απαιτούνται ετησίως, για την εύρυθμη και απρόσκοπτη λειτουργία του.

Στο πλαίσιο αυτό και ενόψει του υπό έγκριση προϋπολογισμού οικονομικού έτους 2024, παρακαλούνται οι ενδιαφερόμενοι, φυσικά ή Νομικά πρόσωπα που αποτελούν δυνητικά παρόχους υπηρεσιών και προμηθειών, να δηλώσουν τη διάθεση συνεργασίας τους με το Δήμο, αναφορικά με τις παρακάτω ομάδες προϊόντων & υπηρεσιών:

* Είδη βιβλιοπωλείου – Φωτοαντιγραφικό χαρτί Α4
* Υπηρεσίες Εκτυπώσεων – εκδόσεων – βιβλιοδετήσεων
* Υπηρεσίες Γραφίστα
* Ηλεκτρονικοί Υπολογιστές & αναλώσιμα είδη Η/Υ
* Ζωοτροφές – αναλώσιμα είδη αδέσποτων ζώων
* Κτηνιατρικές Υπηρεσίες
* Υπηρεσία διάθεσης χημικών τουαλετών
* Τρόφιμα – Είδη παντοπωλείου
* Είδη Αρτοποιείου
* Είδη Οπωροπωλείου
* Είδη Κρεοπωλείου
* Είδη ηλεκτρολογικού υλικού, αυτοματισμών και φωτισμού
* Είδη καθαριότητας & Ευπρεπισμού
* Εταιρείες ταχυμεταφορών
* Υπηρεσίες συντήρησης ψυκτικών μηχανημάτων – καυστήρων
* Υπηρεσίες ηλεκτρονικών – Συστήματα Συναγερμών
* Χρώματα – Σιδηρικά – Μέσα Ατομικής Προστασίας (Μ.Α.Π.)
* Τζάμια - Κρύσταλλα
* Οικοδομικά Υλικά
* Ξυλουργικές εργασίες
* Εργασίες συντήρησης οχημάτων

Ενημερωτικά σας αναφέρουμε ότι οι προϋποθέσεις για τη σύναψη δημοσίων συμβάσεων των παρ.1 και 2 του άρθρου 73 του Ν.4412/2016 όπως τροποποιήθηκε και ισχύει, που απαιτούνται ώστε οι ενδιαφερόμενοι οικονομικοί φορείς να μπορούν να συμμετάσχουν σε διαγωνιστικές διαδικασίες απαριθμούνται όπως παρακάτω:

* Απόσπασμα Ποινικού Μητρώου ή Υπεύθυνη δήλωση εκ μέρους του οικονομικού φορέα, σε περίπτωση φυσικού προσώπου ότι δεν συντρέχουν οι λόγοι αποκλεισμού της [παραγράφου 1 του άρθρου 73  του Ν.4412/2016](https://dimosnet.gr/blog/laws/%CE%AC%CF%81%CE%B8%CF%81%CE%BF-73-%CE%BB%CF%8C%CE%B3%CE%BF%CE%B9-%CE%B1%CF%80%CE%BF%CE%BA%CE%BB%CE%B5%CE%B9%CF%83%CE%BC%CE%BF%CF%8D-%CE%AC%CF%81%CE%B8%CF%81%CE%BF-57-%CF%80%CE%B1%CF%81%CE%AC%CE%B3/). Σε περίπτωση νομικού προσώπου η προαναφερόμενη υπεύθυνη δήλωση υποβάλλεται εκ μέρους του νομίμου εκπροσώπου, όπως αυτός ορίζεται στο άρθρο [79Α του Ν.4412/2016](https://dimosnet.gr/blog/laws/%ce%ac%cf%81%ce%b8%cf%81%ce%bf-79%ce%b1-%cf%85%cf%80%ce%bf%ce%b3%cf%81%ce%b1%cf%86%ce%ae-%ce%b5%cf%85%cf%81%cf%89%cf%80%ce%b1%cf%8a%ce%ba%ce%bf%cf%8d-%ce%b5%ce%bd%ce%b9%ce%b1%ce%af%ce%bf%cf%85-%ce%b5/).Η υποχρέωση αποκλεισμού οικονομικού φορέα εφαρμόζεται επίσης όταν το πρόσωπο εις βάρος του οποίου εκδόθηκε αμετάκλητη καταδικαστική απόφαση είναι μέλος του διοικητικού, διευθυντικού ή εποπτικού οργάνου του εν λόγω οικονομικού φορέα ή έχει εξουσία εκπροσώπησης, λήψης αποφάσεων ή ελέγχου σε αυτό. Η υποχρέωση του προηγούμενου εδαφίου αφορά: α) στις περιπτώσεις εταιρειών περιορισμένης ευθύνης (Ε.Π.Ε.), ιδιωτικών κεφαλαιουχικών εταιρειών (Ι.Κ.Ε.) και προσωπικών εταιρειών (Ο.Ε. και Ε.Ε.), τους διαχειριστές, ή i) στις περιπτώσεις ανωνύμων εταιρειών (Α.Ε.), τον διευθύνοντα σύμβουλο, τα μέλη του Διοικητικού Συμβουλίου, καθώς και τα πρόσωπα στα οποία με απόφαση του Διοικητικού Συμβουλίου έχει ανατεθεί το σύνολο της διαχείρισης και εκπροσώπησης της εταιρείας, ή ii)στις περιπτώσεις των συνεταιρισμών, τα μέλη του Διοικητικού Συμβουλίου, ή iii) στις υπόλοιπες περιπτώσεις νομικών προσώπων, τον κατά περίπτωση νόμιμο εκπρόσωπο.([άρθρο 80 παρ. 9 του Ν.4412/2016](https://dimosnet.gr/blog/laws/%CE%AC%CF%81%CE%B8%CF%81%CE%BF-80-%CE%B1%CF%80%CE%BF%CE%B4%CE%B5%CE%B9%CE%BA%CF%84%CE%B9%CE%BA%CE%AC-%CE%BC%CE%AD%CF%83%CE%B1-%CE%AC%CF%81%CE%B8%CF%81%CE%BF-60-%CF%84%CE%B7%CF%82-%CE%BF%CE%B4%CE%B7/) και [άρθρο 73 παρ.1 του Ν.4412/2016](https://dimosnet.gr/blog/laws/%ce%ac%cf%81%ce%b8%cf%81%ce%bf-73-%ce%bb%cf%8c%ce%b3%ce%bf%ce%b9-%ce%b1%cf%80%ce%bf%ce%ba%ce%bb%ce%b5%ce%b9%cf%83%ce%bc%ce%bf%cf%8d-%ce%ac%cf%81%ce%b8%cf%81%ce%bf-57-%cf%80%ce%b1%cf%81%ce%ac%ce%b3/))
* Αποδεικτικό φορολογικής ενημερότητας από την αρμόδια αρχή του οικείου κράτους – μέλους.
* Αποδεικτικό ασφαλιστικής ενημερότητας από τους αρμόδιους ασφαλιστικούς φορείς του οικείου κράτους – μέλους (άρθρο 80 παρ.2 του Ν.4412/2016)
* Βεβαίωση εγγραφής σε ένα από τα επαγγελματικά ή εμπορικά μητρώα (άρθρο 75 παρ 2 του Ν.4412/2016) με το οποίο θα πιστοποιείται σε αυτό η εγγραφή τους και το ειδικό επάγγελμά τους, το οποίο αν δεν συνάδει με τις ανατιθέμενες υπηρεσίες, θα οδηγεί σε αποκλεισμό του συμμετέχοντος.
* **Υπεύθυνη δήλωση**, περί μη επιβολής σε βάρος του οικονομικού φορέα της κύρωσης του οριζόντιου αποκλεισμού, σύμφωνα τις διατάξεις της κείμενης νομοθεσίας.  ([άρθρο 74 παρ.4 Ν.4412/2016](https://dimosnet.gr/blog/laws/%CE%AC%CF%81%CE%B8%CF%81%CE%BF-74-%CE%B1%CF%80%CE%BF%CE%BA%CE%BB%CE%B5%CE%B9%CF%83%CE%BC%CF%8C%CF%82-%CE%BF%CE%B9%CE%BA%CE%BF%CE%BD%CE%BF%CE%BC%CE%B9%CE%BA%CE%BF%CF%8D-%CF%86%CE%BF%CF%81%CE%AD%CE%B1/), όπως τροποποιήθηκε από το [άρθρο 23 του Ν.4782/2021](https://dimosnet.gr/blog/laws/%ce%ac%cf%81%ce%b8%cf%81%ce%bf-23-%ce%b1%cf%80%ce%bf%ce%ba%ce%bb%ce%b5%ce%b9%cf%83%ce%bc%cf%8c%cf%82-%ce%bf%ce%b9%ce%ba%ce%bf%ce%bd%ce%bf%ce%bc%ce%b9%ce%ba%ce%bf%cf%8d-%cf%86%ce%bf%cf%81%ce%ad%ce%b1/))

**- Εφόσον πρόκειται για νομικό πρόσωπο, αποδεικτικά έγγραφα νομιμοποίησης του νομικού προσώπου (άρθρο 93 του Ν.4412/2016).**

* Αποδεικτικά έγγραφα νομιμοποίησης
* Καταστατικό σύστασης

Καλούνται λοιπόν οι ενδιαφερόμενοι να αποστείλουν είτε με ηλεκτρονική αλληλογραφία (e-mail), είτε με φυσική παρουσία στο Δημοτικό κατάστημα **Αρκαλοχωρίου,** Δ/νση: **Ελευθερίου Βενιζέλου 215**, **Αρκαλοχώρι, Τ.Κ. 70300,** Αρμόδια υπάλληλος: **κα. Καλαθάκη Μαρία**, Τηλ. επικοινωνίας: **28913/40311,** E-mail: [**kalathaki@minoapediadas.gr**](mailto:kalathaki@minoapediadas.gr), τα παρακάτω προαπαιτούμενα στοιχεία των επιχειρήσεων όπως:

* Επωνυμία
* Α.Φ.Μ.
* Διεύθυνση επιχείρησης
* Τηλέφωνα & e-mail επικοινωνίας
* Ονοματεπώνυμο υπευθύνου, καθώς και την ομάδα προϊόντων ή υπηρεσιών για την οποία ενδιαφέρονται να συμμετάσχουν.